Baharijos oazė
Baharijos oazė (arab. الواحات البحرية = al-Wāḥāt al-Baḥrīya) – oazių grupė Egipte, Libijos dykumoje, ~300 km į pietvakarius nuo Kairo, Gizos muchafazoje. Plotas 6000 km². Oazėje gyvena apie 30–40 tūkst. žmonių. Verčiamasi drėkinamąja žemdirbyste (auginamos datulės, javai, ryžiai, vaismedžiai), gyvulininkyste (avys, ožkos), kasama geležies rūda. Svarbiausios gyvenvietės: Bavitis, Chara. Nutiestas geležinkelis ir asfaltuotas plentas į Kairą.